เมื่อคนอื่นตัดสินคุณ สิ่งที่คุณควรสนใจ เมื่อมีบางสิ่งผิดพลาด เมื่อคนอื่นทำร้ายคุณ
ไม่ต้องไปสนใจว่าใครจะมองคุณยังไง บ่อยครั้งที่เราไปสนใจว่าคนอื่นจะมองเรายังไงก็เพราะว่าเรามองตัวเองผ่านสายตาของคนอื่น...แต่มันไม่ใช่เรื่องดีเลยที่เราจะสร้างความคิดเห็นเกี่ยวกับตัวเองบนพื้นฐานของสิ่งที่คนอื่นคิดกับเราเพียงอย่างเดียว สิ่งที่ดีที่สุดที่คุณจะทำได้เพื่อไม่ให้คุณต้องไปสนใจว่าคนอื่นคิดกับคุณยังไงก็คือ การสร้างความคิดเห็นเกี่ยวกับตัวเองขึ้นมา ทำในสิ่งที่ทำให้คุณภูมิใจในตัวเอง แล้วไม่ว่าใครจะพูดยังไง คุณก็จะรู้อยู่แก่ใจว่าคุณเป็นคนดีและมีคุณค่า  การเป็นอาสาสมัครเป็นวิธีการยอดเยี่ยมที่จะทำให้คุณรู้สึกดีกับตัวเอง และในขณะเดียวกันก็ได้ให้ความช่วยเหลือแก่ชุมชนด้วย เรียนรู้ทักษะต่างๆ เช่น วาดรูป เล่นดนตรี หรือเล่นกีฬา เบื่อเป็นผู้ชายเหงาๆ ที่ไม่มีใครคุยด้วยแล้วใช่ไหม ถ้างั้นเปลี่ยนตัวเองไปเป็นผู้ชายที่เล่นกีตาร์เบสคิลเลอร์ดีกว่า ท่องเที่ยวและไปเห็นสิ่งต่างๆ ที่คุณอยากเห็น การท่องเที่ยวจะทำให้คุณมั่นใจมากขึ้นและทำให้คุณได้เก็บเกี่ยวความทรงจำและเรื่องราวที่สวยงามไว้เล่าให้คนอื่นฟังไปตลอดชีวิต ทุ่มเทในสิ่งที่คุณทำ ไม่ว่าจะเป็นเรื่องเรียน ทำงาน กีฬา หรืองานบ้าน ถ้าคุณทุ่มเทให้กับสิ่งที่คุณทำ คุณก็จะไม่ได้สนใจเลยว่าคนอื่นจะคิดยังไงกับผลงานของคุณ เมื่อคุณรู้ว่าคุณทำเต็มที่แล้ว ก็ไม่ต้องสนใจสิ่งแย่ๆ ที่คนอื่นพูด อย่าให้ความคิดเห็นของคนอื่นมาหยุดยั้งไม่ให้คุณได้ทำในสิ่งที่คุณอยากทำ คุณไม่ควรเอาความสุขของคุณไปแขวนไว้กับการยอมรับของคนอื่นไม่ต้องไปสนใจคนอื่น แล้วคุณจะพบว่ายิ่งคุณใช้เวลาทำในสิ่งที่คุณชอบโดยที่ไม่สนใจว่าคนอื่นจะพูดยังไงมากเท่าไหร่ คุณจะยิ่งสนใจคนอื่นน้อยลงเท่านั้น เพราะคุณจะสนุกกับมันมากจนคุณไม่ได้สนใจว่าใครจะว่ายังไงอีกเลย การทำในสิ่งที่ทำให้คุณมีความสุขยังทำให้คุณได้พบปะผู้คนที่คิดและชอบอะไรเหมือนคุณ คนกลุ่มนี้จะร่วมยินดีกับสิ่งที่คุณรัก มากกว่าจะมาคอยตัดสินคุณ! ก้าวย่างที่ยิ่งใหญ่ของการไม่สนใจเวลาที่คนอื่นตัดสินคุณก็คือ การปล่อยให้พวกเขาตัดสินคุณ ปล่อยให้พวกเขาตัดสินคุณไปเลย และในระหว่างที่คุณเผชิญหน้ากับคำตัดสินเหล่านั้น คุณก็จะรู้เองว่าสุดท้ายโลกก็ไม่ได้แตกสลาย คุณก็ยังตื่นขึ้นมาตอนเช้าและได้ทำในสิ่งที่คุณอยากทำเหมือนเดิม ความคิดเห็นของพวกเขาไม่ได้มีผลกระทบอะไรกับชีวิตคุณเลย การตอกกลับคำตัดสินของคนอื่นยังแทบไม่มีประโยชน์เลยด้วย เพราะมันแทบจะเป็นไปไม่ได้เลยที่คุณจะบอกให้พวกเขาเลิกตัดสินคุณได้ คนที่ตัดสินคนอื่นอย่างรุนแรงที่สุดมักจะเป็นคนที่ตัดสินตัวเองอย่างรุนแรงที่สุดด้วยเช่นเดียวกัน และพวกเขาจะยังตัดสินคุณต่อไปเพราะมันทำให้พวกเขารู้สึกดีกับตัวเองมากขึ้น พวกเขาเป็นคนมีปม แต่อย่าให้ปมของเขามาลากคุณให้ตกต่ำลงไปด้วยเลย นอกจากนี้คุณก็ต้องจำไว้ด้วยว่า คนพวกนี้เขาก็มีปัญหาและชีวิตของเขา อีก 5 ปีข้างหน้าพวกเขาอาจจะจำคุณไม่ได้ด้วยซ้ำ และแทบจะเป็นไปไม่ได้เลยที่พวกเขาจะจำได้ว่าพวกเขาไม่ชอบอะไรเกี่ยวกับคุณบ้าง ในอีก 2-3 ปีต่อจากนี้ความคิดเห็นของพวกเขาจะไม่มีผลอะไรกับคุณเลย ถ้าคุณใช้เวลาระหว่างนี้สนุกกับชีวิตและไขว่คว้าโอกาสต่างๆ คุณจะมีความสุขในระยะยาวมากกว่าที่จะเสียเวลาไปมากมายเพื่อทำให้คนอื่นชอบคุณ ทั้งที่อีก 2-3 ปีข้างหน้าคุณก็อาจจะไม่ได้เจอพวกเขาอีกแล้วก็ได้ มีบางสถานการณ์ที่คุณควรสนใจอยู่เสมอ ซึ่งสถานการณ์ที่สำคัญที่สุดอาจจะเป็นตอนที่ใครบางคนถูกทำร้าย เป็นเรื่องที่เข้าใจได้มากๆ หากคุณจะไม่อยากสนใจเวลาที่คนอื่นมาระรานคุณ แต่ถ้าคุณเห็นคนอื่นถูกระราน คุณควรสนใจเสมอ เพราะถ้าเรายืนหยัดต่อสู้เพื่อกันและกัน ก็จะไม่มีใครต้องมาเจ็บปวดจากความตั้งใจของคนอื่นแบบนั้น รวมทั้งตัวคุณเองด้วย คุณไม่สามารถฆ่าคนที่คุณไม่ชอบหน้าเขาได้ คุณไม่สามารถระรานคนอื่น และคุณควรจะสนใจเสมอว่าคำพูดและการกระทำของคุณจะทำร้ายผู้อื่นอย่างไร ถ้าเราอยากจะมีชีวิตที่มีความสุขและสงบบนโลกใบนี้ เราต้องเรียนรู้ที่จะรักและห่วงใยกันและกันแทนที่จะตอบโต้ความเกลียดด้วยความเกลียด แต่ถ้าคุณไม่สนใจว่าคุณจะทำร้ายคนอื่นหรือเปล่า คุณก็ต้องคิดดูว่าการกระทำของคุณจะมีผลต่อชีวิตของคุณอย่างไร บ่อยครั้งที่มีคนพึ่งพาเราอยู่ คุณอาจจะไม่รู้ตัวด้วยซ้ำว่าเขาพึ่งพาคุณอยู่ ตลอดชีวิตของคุณจะมีคนที่ต้องการคุณด้วยเหตุผลที่แตกต่างกันไป คุณควรใส่ใจพวกเขาและใส่ใจตัวเองมากพอที่จะทำในสิ่งที่คุณต้องทำเพื่อช่วยเหลือเขา คนเหล่านี้อาจจะเป็นเพื่อนๆ ที่ต้องการกำลังใจจากคุณในช่วงเวลาที่ยากลำบาก หรืออาจจะเป็นคนในครอบครัวที่ต้องการความรักจากคุณเพื่อให้ชีวิตของพวกเขาสดใส อาจจะเป็นสถานสงเคราะห์ที่คุณเป็นอาสาสมัคร หรืออาจจะเป็นลูกๆ ที่ต้องพึ่งพาคุณในการมีชีวิตรอด นอกจากนี้การสนใจชีวิตและความเป็นอยู่ที่ดีของตัวเองก็เป็นเรื่องที่สำคัญมากเช่นเดียวกัน บางครั้งมันอาจจะยากที่จะเข้าใจได้ว่าทำไมคุณถึงต้องสนใจตัวเองด้วย โดยเฉพาะอย่างยิ่งถ้าเพิ่งมีเรื่องไม่ดีเกิดขึ้นกับคุณ  แต่เวลาที่คุณรู้สึกแย่ ให้จำไว้ว่ามีหลายคนที่รักคุณ (แม้ว่าคุณจะไม่รู้) และอนาคตยังมีสิ่งสวยงามมากมายรอคุณอยู่ (แม้ว่าคุณจะไม่คิดว่าจะมีสิ่งดีๆ เกิดขึ้นกับคุณแล้วก็ตาม) เข้มแข็ง เพราะว่าคุณเป็นคน เข้มแข็งมากๆ และรอคอยเวลา เมื่อมีเรื่องร้ายๆ เกิดขึ้นกับคุณ พยายามนึกไว้เสมอว่าสิ่งต่างๆ อาจเลวร้ายกว่านี้ วิธีนี้ไม่ได้เป็นการกลบเกลื่อนความเจ็บปวดที่เกิดขึ้นในชีวิตของคุณ ไม่ใช่แบบนั้น เรื่องที่เกิดขึ้นยังแย่เหมือนเดิม ไม่มีอะไรจะมาเปลี่ยนแปลงได้ แต่ถ้าคุณเข้าใจว่าสิ่งต่างๆ มันอาจจะเลวร้ายกว่านี้ก็ได้ คุณจะซาบซึ้งกับสิ่งที่คุณมีได้ง่ายขึ้น เมื่อคุณรู้แล้วว่าคุณอาจจะสูญเสียสิ่งต่างๆ ไปมากกว่านี้ แต่สุดท้ายแล้วคุณก็ไม่ได้เสียมันไป ให้ใช้เวลาสักครู่ขอบคุณสิ่งต่างๆ ในชีวิตที่ทำให้คุณมีความสุข กอดแม่ บอกเพื่อนสนิทว่าเขามีความหมายกับคุณแค่ไหน และดูพระอาทิตย์ตกดิน...เพราะตอนนี้ ในช่วงเวลานี้ คุณได้มีชีวิตอยู่ และนั่นก็เป็นสิ่งที่มหัศจรรย์และสวยงาม (ในตัวมันเอง) อยู่แล้ว ถ้าคุณรู้สึกเหมือนว่าคุณไม่มีอะไรในชีวิตที่คุณอยากขอบคุณหรือมีความสุขกับมันเลย คุณก็ต้องออกไปทำในสิ่งที่คุณมีความสุข เริ่มจากการเป็นอาสาสมัคร ทำความรู้จักกับเพื่อนใหม่ หรือทำในสิ่งที่คุณอยากทำมาตลอด ชีวิตคนเราแสนสั้นและคุณก็ไม่ควรเสียเวลาไปกับความเบื่อหน่ายและความทุกข์ สิ่งต่างๆ มันจะผิดพลาด มันเกิดขึ้นได้ จริงๆ แล้วมันก็เกิดขึ้นบ่อยด้วย แต่ถ้าคุณเชื่อและเข้าใจว่าสิ่งต่างๆ มันผิดพลาดกันได้ คุณก็จะรู้ว่าสิ่งที่มันผิดพลาดไม่ได้ทำให้โลกแตกสลาย บางครั้งปัญหาของเราอาจจะดูใหญ่ และมันก็มักจะเจ็บปวดและรับมือได้ยากอย่างไม่น่าเชื่อ แต่ (เหมือนที่สุภาษิตว่า) สุดท้ายแล้วมันจะผ่านไป เดี๋ยวคุณก็จะเจอปัญหาอื่นและความสุขอื่นๆ อีก คุณไม่สามารถเปลี่ยนแปลงอดีต คุณไม่สามารถย้อนกลับไปแก้ไขในสิ่งที่มันผิดพลาดไปแล้ว สิ่งที่คุณต้องทำก็คือลุกขึ้นมาแล้วก้าวเดินต่อไป หาแนวทางใหม่และแก้ไขปัญหาถ้าทำได้ แต่ถ้าทำไม่ได้ ก็แค่เปลี่ยนไปทำสิ่งใหม่ การตั้งเป้าหมายใหม่ ความหมายใหม่ และความสำเร็จใหม่ๆ จะช่วยให้คุณไม่ไปสนใจความล้มเหลวที่คุณผ่านพ้นมา การรู้ว่าทำไมคนอื่นถึงทำร้ายคุณจะช่วยให้คุณไม่สนใจสิ่งที่เขาทำได้ เพราะมันจะช่วยให้คุณเข้าใจและเห็นอกเห็นใจเขาและสิ่งที่เขาทำมากขึ้น ถ้าคุณเข้าใจเหตุผลว่าเขาทำอะไรไปทำไม คุณจะตัดสินและมองเขาในแง่ร้ายได้ยากขึ้น เขาอาจจะทำร้ายคุณเพราะว่าเขาเองก็ถูกทำร้าย เหงา หรือหวาดกลัว เขาอาจจะทำร้ายคุณเพราะเขากลัวว่าคุณจะทำร้ายเขาก่อน เขาอาจจะไม่มีตัวอย่างที่ดีในชีวิตที่ทำให้เขาเห็นว่า เขาจะรักหรือปฏิบัติต่อผู้อื่นดีๆ ได้อย่างไร มีเหตุผลมากมายว่าทำไมคนเราถึงทำร้ายคนอื่น ไม่ว่าจะตั้งใจหรือไม่ตั้งใจก็ตาม ถ้ามีใครทำร้ายคุณหรือแสดงออกว่าเขาไม่เห็นคุณค่าในตัวคุณและบทบาทของคุณในชีวิตของเขา ก็แค่เข้าใจว่าเขาต่างหากที่เป็นฝ่ายสูญเสีย ถ้าเขาอยากจะโกรธ เจ็บปวด หรือเปล่าเปลี่ยว สิ่งเหล่านั้นจะมีผลกระทบที่ไม่ดีกับเขาในระยะยาวมากกว่าที่มันจะมีผลกับคุณ รู้ว่าคุณควรให้เวลาและความรักกับคนที่เขาเห็นคุณค่าของคุณมากกว่า เห็นคุณค่าของคนที่ห่วงใยคุณจริงๆ มีคนมากมายที่รักและชอบอยู่ใกล้ๆ คุณ คุณควรให้เวลากับเพื่อนๆ คนในครอบครัว เพื่อนร่วมงาน หรือครูมากกว่าจะไปเสียเวลากับคนที่เอาแต่จมอยู่กับปัญหาของตัวเอง เมื่อคนใจร้ายออกไปจากชีวิตคุณแล้ว ให้หาผู้คนใหม่ๆ ที่คุณจะห่วงใยเขาแทน วิธีนี้จะช่วยให้คุณได้เจอความหมายและความสุขใหม่ๆ ที่จะช่วยให้คุณลืมสิ่งที่เขาทำกับคุณไว้ได้ เมื่อคุณเจอคนใหม่ๆ ดีๆ ที่เขาเห็นคุณค่าของคุณในแบบที่คุณเป็น จู่ๆ คุณก็จะพบว่าทุกสิ่งที่คนชั่วทำกับคุณไว้ไม่สำคัญกับคุณเลย เวลาที่คุณมีความสุข คุณจะไม่เสียใจหรือโกรธหรอก!
สร้างความคิดเห็นเกี่ยวกับตัวเองขึ้นมา. ทำในสิ่งที่คุณอยากทำ. อนุญาตให้คนอื่นปฏิเสธคุณ. รู้ว่ามันไม่มีผลอะไรในระยะยาว. สนใจเวลาที่คนอื่นถูกทำร้าย. สนใจเวลาที่คุณอาจจะทำร้ายคนอื่น. สนใจเมื่อคนอื่นต้องการคุณ. สนใจชีวิตและความเป็นอยู่ที่ดีของตัวเอง. รู้ว่าสิ่งต่างๆ อาจเลวร้ายกว่านี้. ขอบคุณสิ่งดีๆ ในชีวิต. เชื่อว่ามันไม่ใช่สิ่งเลวร้ายที่สุดในโลก. ก้าวข้ามแล้วไปทำสิ่งใหม่. รู้ว่าทำไมเขาถึงทำร้ายคุณ. เชื่อว่าเขาต่างหากที่เป็นฝ่ายสูญเสีย. เห็นคุณค่าของคนที่ห่วงใยคุณจริงๆ. หาผู้คนใหม่ๆ ที่คุณห่วงใย.
https://www.wikihow.com/Not-Care https://www.wikihow.com/Not-Care https://www.wikihow.com/Not-Care https://www.wikihow.com/Not-Care
When People Judge You Times When You Should Care When Things Go Wrong When Someone Hurts You